Slika na kojoj se prikazuje tekst, isječak crteža

Opis je automatski generiran

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKI NAČELNIK**

KLASA: 024- 10/23-01/04

URBROJ: 2196-28-03-23-2

Tovarnik, 27. prosinca 2023.

Temeljem članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19) te članka 48. stavak 3. točka 9. Statuta Općine Tovarnik („Službeni vjesnik“ Vukovarsko-srijemske županije br. 3/22) načelnik Općine Tovarnik dana 27. prosinca 2023. godine, d o n o s i

**ODLUKU O IZMJENAMA I DOPUNAMA** **PRAVILNIKA O UNUTARNJEM REDU JEDINSTVENOG UPRAVNOG ODJELA OPĆINE TOVARNIK**

**Članak 1.**

U Pravilniku o unutarnjem redu jedinstvenom upravnog odjela Općine Tovarnik („Službeni vjesnik“ Vukovarsko-srijemske županije br. 22/23) (dalje: Pravilnik) članak 25. stavak 1. mijenja se i sada glasi:

(1) Službenik i namještenik ima pravo na jubilarnu nagradu kako slijedi:

- za navršenih 10 godina radnog staža 280,00 Eur

– za navršenih 15 godina radnog staža 336,00 Eur

– za navršenih 20 godina radnog staža 392,00 Eur

– za navršenih 25 godina radnog staža 448,00 Eur

– za navršenih 30 godina radnog staža 504,00 Eur

– za navršenih 35 godina radnog staža 560,00 Eur

– za navršenih 40 godina radnog staža 672,00 Eur

**Članak 2.**

U Pravilniku se mijenja članak 26., stavak 2. i stavak 3. koji sada glase:

(2) Službenik i namještenik ima pravo na pomoć u slučaju:

* Smrti supružnika, djeteta i roditelja – 560,00 Eur

(3) Dijete umrlog ili bivšeg službenika i namještenika kod kojeg je nastupio potpuni gubitak radne sposobnosti ima pravo na pomoć za školovanje – 560,00 Eur mjesečno.

**Članak 3.**

U Pravilniku se mijenja članak 27. stavak 1. koji sada glasi:

(1) Službenik i namještenik ima pravo na pomoć u slučaju:

* Bolovanja dužeg od 90 dana – 560,00 Eur
* Invalidnosti službenika i namještenika – 560,00 Eur
* Nastanak invalidnosti maloljetne djece ili supružnika službenika i namještenika 560,00 Eur

**Članak 4.**

U Pravilniku se mijenja članak 28., koji sada glasi:

Službenik i namještenik ima pravo na novčanu paušalnu naknadu za podmirivanje troškova prehrane u iznosu 100,00 Eur mjesečno.

**Članak 5.**

U Pravilniku se mijenja članak 31., stavak 1., 2., 3. koji sada glase:

(1) Prigodom uskrsnih blagdana, najkasnije do Uskrsa, službeniku i namješteniku se isplaćuje nagrada u visini 250,00 Eur.

(2) Prilikom korištenja godišnjeg odmora, službeniku i namješteniku će se isplatiti regres za korištenje godišnjeg odmora, najkasnije do dana početka korištenja godišnjeg odmora, u visini od 200,00 Eur.

(3) Prigodom božićnih blagdana, najkasnije do Božića, službeniku i namješteniku se isplaćuje nagrada u visini 250,00 Eur

**Članak 6.**

U Pravilniku se mijenja članak 32., stavak 1. i 2., a koji sada glase:

(1) Službeniku i namješteniku koji odlazi u mirovinu pripada pravo na otpremninu u visini 2.130,00 Eur.

(2) Otpremnina zbog poslovnog i osobno uvjetovanog otkaza iznosi 896,00 Eur za svaku navršenu godinu rada u Općini Tovarnik a zbog ozljede na radu ili profesionalne bolesti 1.120,00 Eur za svaku godinu rada u Općini Tovarnik.

**Članak 7.**

U Pravilniku se mijenja članak 33., stavak 2. i 8., a koji sada glase:

(2) Visina dnevnice za službena putovanja u Republici Hrvatskoj iznosi 30,00 Eur, a za službena putovanja u inozemstvu dnevnica se isplaćuje u visini propisanoj Odlukom o visini dnevnice za službeno putovanje u inozemstvo za korisnike koji se financiraju iz sredstava Državnog proračuna.

(8) Ukoliko je službeniku i namješteniku odobreno korištenje privatnog automobila u službene svrhe, ima pravo na naknadu troškova korištenja privatnog automobila u visini neoporezivog iznosa utvrđenog Pravilnikom o porezu na dohodak tj. 0,50 Eur po prijeđenom km.

**Članak 8.**

Ostale odredbe Pravilnika o unutarnjem redu jedinstvenom upravnog odjela Općine Tovarnik („Službeni vjesnik“ Vukovarsko-srijemske županije br. 22/23) ostaju nepromijenjene.

**Članak 9.**

Ove izmjene i dopune Pravilnika stupaju na snagu danom donošenja, a objavit će se u „Službenom vjesniku“ Vukovarsko-srijemske županije te na službenoj web stranci Općine Tovarnik.

NAČELNIK OPĆINE TOVARNIK

Anđelko Dobročinac dipl.ing.